The Greater Kedah 2050

Kedah Raya 2050 (Inggeris: The Greater Kedah 2050), juga dikenali sebagai Wawasan Kedah Raya 2050 (Inggeris: The Greater Kedah vision 2050), secara rasmi dikenali sebagai Kedah Raya: Memperkasakan Kehidupan (Inggeris: The Greater Kedah: Empowering Lives), ialah pelan pembangunan strategik jangka panjang bertujuan untuk mengubah negeri Kedah di Malaysia menjadi wilayah yang lebih maju dalam sektor perindustrian, makmur dari segi ekonomi dan mampan menjelang tahun 2050. Ia membayangkan Kedah untuk menjadi hab ekonomi pusat di wilayah utara Malaysia sambil mengekalkan identiti budaya, pertanian dan Melayu–Islamnya yang unik. Ia dilancarkan secara rasmi oleh Menteri Besar Kedah, Muhammad Sanusi Md Nor pada 2021.

200px|thumb|Muhammad Sanusi Md Nor, Menteri Besar Kedah ke-14.
200px|thumb|Haim Hilman Abdullah, ahli Majlis Mesyuarat Kerajaan Negeri Kedah bagi Industri dan Pelaburan, Pengajian Tinggi, Sains, Teknologi dan Inovasi, yang menerajui kerajaan Kedah untuk tujuan pelaburan dan orang kanan Muhammmad Sanusi untuk wawasan the Greater Kedah.
Konsep the Greater Kedah 2050 merujuk kepada wilayah yang lebih luas yang merangkumi bukan sahaja di bandar utama negeri Kedah malah di kawasan-kawasan sekitarnya termasuk Langkawi, Kulim, Sungai Petani, Alor Setar dan daerah/bandar lain. Matlamatnya adalah untuk mengintegrasikan kawasan-kawasan ini ke dalam zon ekonomi yang padu dan terancang strategik yang boleh memacu pertumbuhan masa depan negeri. The Greater Kedah juga hanya akan menggunakan sumber domestik untuk melonjakkan negeri ke tahap yang lebih baik. Muhammad Sanusi berkata, ia berbeza jika dibandingkan dengan the Greater Klang Valley atau the Greater Penang yang telah dilaksanakan sejak sekian lama.

 Latar belakang 
Pada asasnya, the "Greater Kedah" biasanya merujuk kepada kawasan bandar dan maju di Kedah, serta kawasan berhampiran yang mempunyai hubungan ekonomi atau infrastruktur dengan negeri itu. Ini juga boleh digunakan dari segi perancangan bandar atau pembangunan wilayah untuk menggambarkan kawasan yang sedang berkembang dan membentuk wilayah ekonomi yang saling berkaitan yang lebih besar.

Komponen utama  the Greater Kedah pada awalnya termasuklah:
 Kuala Kedah: Pekan berhampiran ibu negeri, Alor Setar, dan pelabuhan penting.
 Alor Setar: Ibu kota dan bandar terbesar Kedah, terkenal dengan tapak bersejarah dan kepentingan ekonominya.
 Kulim: Kawasan perindustrian dan bandar yang semakin berkembang terletak di bahagian selatan Kedah, yang bersambung dengan negeri berhampiran Pulau Pinang.
 Sungai Petani: Pekan penting di selatan Kedah, terkenal dengan aktiviti ekonomi dan populasi yang semakin meningkat.
 Langkawi: Kepulauan dan destinasi pelancongan popular yang terletak di bawah pentadbiran Kedah.

 The Greater Kedah: Empowering Lives 
Inisiatif The Greater Kedah: Empowering Lives merupakan bahagian penting dalam wawasan yang dikemukakan oleh Muhammad Sanusi Md Nor, Menteri Besar Kedah ke-14. Inisiatif ini, yang dilancarkan secara rasmi pada 2021, dan dilancarkan semula pada 2024, direka untuk mengubah Kedah menjadi negeri yang lebih maju dan mampan dengan memberi tumpuan kepada pemerkasaan ekonomi, pembangunan inklusif dan kesejahteraan masyarakat. Ia sejajar dengan wawasan the Greater Kedah 2050 yang lebih luas, yang membayangkan pertumbuhan dan transformasi rantau ini dalam beberapa dekad akan datang.

 Kedah Raya daripada wawasan Muhammad Sanusi 

 Projek mega yang berkaitan 

 Kontroversi dan isu 

 Lihat juga 
 Wilayah Ekonomi Koridor Utara
 Konurbasi George Town
 Iskandar Malaysia (Johor)
 Koridor Pembangunan Sabah (Sabah)
 Koridor Tenaga Diperbaharui Sarawak (Sarawak)
 Lembah Wawasan Malaysia (Negeri Sembilan)
 Wawasan 2020
 Wawasan Kemakmuran Bersama 2030

 Rujukan 

 Pautan luar 
 Laman web rasmi The Greater Kedah

Kategori:Kedah
Kategori:Ekonomi Malaysia
Kategori:2021 di Malaysia
Kategori:Slogan politik Malaysia
Kategori:Penyataan wawasan masa depan negara